स्टाप रिर्पटार, 31 आगष्ट 2021: मुनना भाइ एम बि बि एस रुपजों सावस्रि फाहामगिरिनि मुंङा जादों समीर कुमार रय’ । सोनाब बंगनि मालदाह जिल्लानि आलिपुर गामिनि बै सुबुं मुनना भाइ एमबिबिएस आ सासे आइजोखौ हाबा खालामनानै गोजोरै बाक्सा जिल्लानि सालबारि गबर्धना तानानि सिंङाव थानाय जाखलिपार आव जिउ खुंबोगासिनो मुनना भाइ एमबिबिएस हिसाबै सावस्रि फाहामगिरि जाबोबाय थादोंमोन । जाखलिपाराव गंसे पार्मासी खुलिनानै गावनो सावस्रि फाहामगिरि हिसाबै सुबुंफोरखौ फाहामथाय खालामबोदोंमोन । गावनि पार्मासियाव गावखौ आइजोफोरनि बेमार आरो मुलि स्पेसिलिष्ट ड0 एस के रय होनना गंसे चाइनबर्द होनानै गोबाव समनिफ्राइनो सावस्रि फाहामथाइ सिबिबोबाय थादोंमोन एम बि बि एस आ । बै मुनना भाइ एमबिबिएस समीर कुमार रय’आ गोबांजन आइजोफोरनि गोरबोआव थानायफोरखौ गोरोन्थि सावस्रि फाहामथायनि गेजेरजों गोबां गाज्रि जानानै गारनाय बायदिजों लोगोसे बेसेबांबा आइजोफोरखौ खालामनाय गोरोन्थि फाहामथायनि फिथाइजों गोरबोआव थानाय गोहोआ गैया जाहैनो गोनां जाबोनांदों होनना अजद दिखांदों । बिनि अनगायैबो पन्दितनिस्रायबो बांसिन पन्दित आखुनि एबा नंखाय मुनना भाइ एमबिबिएस समिर कुमार रय आ अमल कुमार सरकार मुंनि सासे फोरोंगिरि नि बिसिजों गाज्रि रोखोमै देहायारि सोमोनदो लाबोनानै बिथांनि बिसिजों लोगोसे गाज्रि रोखोमै देहायारि सोमोनदो लाखिनाय अजद दिखांदों । बेफोर जाथाया सोरांआव फैनाय लोगो लोगो सिमलागुरि पुलिस बिफाननि मावखगिरि आखास रयनि दैदेननाय आव सिमलागुरि आरो गबर्धना पुलिस बिफाना मुनना भाइ एमबिबिएस समिर कुमार रयखौ हमनानै जोब्थेसालियाव दैथाय हरो ।